Diari Oficial de la Generalitat Valenciana


Sumari del DOGV 4163, del 08-01-2002 (2001/12535)

ACORD de 16 de novembre de 2001, de la Comissió Territorial d'Urbanisme de València, relatiu a la modificació puntual 7 de les normes subsidiàries (sòl urbà), Zona residencial entre mitgeres/magatzems V, d'Aielo de Malferit.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4163

Data del DOGV
:   08-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12382


Data del document
:   16-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Aielo de Malferit
    * pla d'urbanisme

ACORD de 16 de novembre de 2001, de la Comissió Territorial d'Urbanisme de València, relatiu a la modificació puntual 7 de les normes subsidiàries (sòl urbà), Zona residencial entre mitgeres/magatzems V, d'Aielo de Malferit. [2001/X12273]
  
Vist l'expedient remés per l'Ajuntament d'Aielo de Malferit referit a la modificació puntual 7 de les normes subsidiàries (sòl urbà), Zona residencial entre mitgeres/magatzems V, a l'efecte de la seua aprovació definitiva, i de conformitat amb el següents:
  
Antecedents de fet
  
Primer. El projecte es va sotmetre a informació pública mitjançant Acord del ple de l'Ajuntament, en sessió del dia 17 de maig de 2001. Una vegada transcorregut el corresponent període d'exposició pública (DOGV núm. 4.023, de 18 de juny de 2001, anunci en el diari Levante de 7 de juny de 2001), en el qual no es van presentar al·legacions, es va aprovar provisionalment pel ple de la corporació local el 30 de juliol de 2001.
  
Segon. El projecte consta de memòria (informativa i justificativa); plans d'informació i plans d'ordenació modificats (plans núm. 01, 02 i 6).
  
Tercer. L'objecte del projecte es refereix a la modificació puntual núm. 7 de les NNSS, que afecta en sòl urbà residencial a l'illa núm. 81 de la zona V (ordenació entre mitgeres-magatzems), en els termes indicats a continuació:
  
1. Es tracta d'obrir un nou vial en l'illa 81, amb creació de les illes 81.A i 81.B; aquest vial comunicarà l'av. de la Diputació i el carrer de les Eres, amb una amplària de 10 metres.
  
2. En l'illa 81.A la profunditat edificable serà de 14 m, l'illa 81.B mantindrà la profunditat edificable de 20 m. Ambdues illes mantenen l'adscripció a la mateixa zona d'ordenació (Zona Residencial entre Mitgeres-Magatzems V). Es modifica el pla d'ordenació núm. 6 (alçària i intensitat de l'edificació).
  
La corporació local considera que la modificació proposada millora l'ordenació de la zona, les illes resultants (les seues dimensions) són més acords amb l'entorn i el nou vial resol la comunicació de vianants i rodada amb els vials adjacents. La divisió en dues illes (81.A i 81.B) de l'antiga illa 81 augmenta les possibilitats d'edificació en façana, i es disminueix, al mateix temps, la superfície total edificable en pati illa.
  
Quart. Durant la tramitació de l'expedient la corporació local ha sol·licitat un informe a la Conselleria de Sanitat i a la Conselleria de Cultura.
  
Cinqué. Aielo de Malferit disposa de Normes Subsidiàries (revisió), aprovades definitivament per la Comissió Territorial d'Urbanisme amb data 26 de juny de 1990.
  
S'ha de destacar la modificació núm. 2 de les NNSS (41 punts), aprovada definitivement per la CTU el 17 de desembre de 1997.
  
Sisé. La Comissió Informativa de la Comissió Territorial d'Urbanisme de València, en sessió de 8 de novembre de 2001, va emetre un informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que estableix l'article 38, per remissió de l'article 55.1 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística (LRAU)
  
Segon. La documentació està completa a l'efecte del compliment del que preceptua l'article 27 de la LRAU.
  
Tercer. En l'àmbit objecte de la modificació (l'illa 81 amb una superfície de 19.343,07 m2) s'incrementa el viari existent (sòl dotacional) en 1.018,31 m2 i l'edificabilitat en 905,65 m2. A partir d'aquestes dades la modificació proposada s'entén ajustada al que disposa l'article 17 de l'annex del Reglament de Planejament de la Comunitat Valenciana, atés que la relació entre l'índex de sòl dotacional i l'índex d'edificabilitat bruta de la nova ordenació és major que la mateixa relació de l'antiga ordenació (0,26 n > 0,23 a).
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació de modificacions de les normes subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, per remissió de la disposició transitòria setena de la citada llei, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 16 de novembre del 2001, acorda:
  
Aprovar la modificació de les NNSS (núm. 7) d'Aielo de Malferit, que afecta el Sòl Urbà Residencial Zona V (illa 81).
  
Contra el present acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de data de recepció de la present notificació.
  
Tot això sense perjudici que es puga exercir qualsevol altre recurs que s'estime oportú.
  
València, 16 de novembre de 2001.- El secretari de la Comissió Territorial d'Urbanisme: José Manuel Palau Navarro.